# Mylo Xyloto

Mylo Xyloto és el cinquè àlbum d'estudi de la banda anglesa de rock alternatiu Coldplay. Es va publicar el 24 de d'octubre de 2011, però quatre mesos abans ja s'havia extret el primer senzill«Every Teardrop Is a Waterfall». Fou número 1 a una trentena de països, entre els quals el seu país, on també arribà al número 1 com la resta dels seus treballs anteriors. Els dos primers senzills foren nominats a diversos premis però no van rebre cap guardó finalment.

## Informació

Mylo Xyloto és un àlbum conceptual amb un contingut que segueix un fil conductor, basat en dos protagonistes, que viuen en un ambient urbà opressiu, que s'enamoren i viuen una història d'amor amb un final feliç. Líricament està inspirat ens els moviments artístics d'"American graffiti" i "La Rosa Blanca", i també en la sèrie de televisió The Wire de la HBO. En diverses ocasions ja havien avançat que el nou treball seria més acústic i més íntim que el seu predecessor, Viva la Vida or Death and All His Friends, però progressivament va esdevenir més electrònic. Com a conseqüència, les primeres cançons enregistrades entreveuen la intenció inicial que tenien els membres de la banda, mentre que a la resta de cançons que van gravant apareix un matís electrònic.
La data inicial prevista per la seva publicació era el desembre de 2010, però fou posposada al 2011 perquè no el tenien enllestit, a més, encara estaven en la gira mundial Viva la Vida Tour. Finalment es va llançar el 24 d'octubre de 2011 amb els suports de CD i vinil. Una edició especial de l'àlbum estava formada pel CD, una còpia digital, el disc LP i material addicional com un pòster, notes d'estudi del grup, adhesius i un llibre animat.
La crítica va valorar de forma força desigual la qualitat de l'àlbum però generalment positiva. Alguns mitjans es van mantenir escèptics amb l'evolució del seu so, força diferenciat els tres primers discs, a causa de la inclusió de sons electrònics seguint les influències musicals de la música pop de l'època. Mentre alguns destacaven la seva ambició, altres ho van interpretar com un intent per reconciliar-se amb l'èxit comercial.
El senzill va debutar en el número 1 de la llista d'àlbums britànica superant les dos-centes mil còpies. D'aquesta forma, Coldplay aconseguia col·locar els seus primers cinc àlbums en el número 1 durant la setmana de debut, fita que només havien aconseguit The Beatles (11) i Oasis (7). Tot i ser publicat a l'octubre, les vendes del disc van superar els 900.000 unitats només el Regne Unit fins a final d'any. També va debutar al número 1 en la llista Billboard 200 dels Estats Units, Canadà o Austràlia.

## Llista de cançons

Totes les cançons foren escrites i compostes per Coldplay.

## Posicions en llista

| Llista | Posició | Certificació | Vendes |
| Alemanya | 1 | 3x Or | 300.000 |
| Austràlia | 1 | 2x Platí | 140.000 |
| Canadà | 1 | | |
| Espanya | 3 | Platí | 40.000 |
| Europa | | 2x Platí | 2.000.000 |
| França | 1 | 3x Platí | 300.000 |
| Itàlia | 1 | 2x Platí | 120.000 |
| Japó | | Or | 100.000 |
| Regne Unit | 1 | 3x Platí | 1.000.000 |
| US Billboard 200 | 1 | Platí | 1.000.000 |

## Referències

* ↑ «New album, Mylo Xyloto, out on October 24» (en anglès). Coldplay.com, 12-08-2011. Arxivat de l'original el 2014-10-11. [Consulta: 14 març 2012].
* ↑ «Critic Reviews for Mylo Xyloto» (en anglès). Metacritic. [Consulta: 18 març 2012].
* ↑ Eels, Josh. «Coldplay: Mylo Xyloto» (en anglès). Rolling Stone, 17-10-2011. Arxivat de l'original el 2017-11-15. [Consulta: 18 març 2012].
* ↑ Maerz, Melissa. «Music Review: Mylo Xyloto» (en anglès). Entertainment Weekly, 28-10-2011. Arxivat de l'original el 2014-10-09. [Consulta: 18 març 2012].
* ↑ Jones, Alan. «UK Album Chart analysis: Coldplay's Mylo Xyloto smashes through 200k sales barrier» (en anglès). Music Week. [Consulta: 22 març 2012].
* ↑ Caulfield, Keith. «Coldplay Claims Third No. 1 Album on Billboard 200 Chart» (en anglès). Billboard, 02-11-2011. [Consulta: 22 març 2012].
* ↑ «German Albums Chart» (en alemany). Musicload.de. Arxivat de l'original el 2012-10-05. [Consulta: 30 març 2012].
* ↑ «Australian Albums Chart» (en anglès). Ariacharts.com.au. [Consulta: 30 març 2012].
* ↑ Williams, John. «Coldplay red hot on Cdn. charts» (en anglès). Jam.canoe.ca. [Consulta: 30 març 2012].
* ↑ «Top 100 álbumes > Semana 52: del 26.12.2011 al 01.01.2012» (en castellà). [Consulta: 30 març 2012].
* ↑ «Lista anual de ventas 2011» (en castellà). [Consulta: 30 març 2012].
* ↑ «French Albums Chart» (en francès). [Consulta: 30 març 2012].
* ↑ «Italian Albums Chart» (en italià). Arxivat de l'original el 2016-03-05. [Consulta: 30 març 2012].
* ↑ «UK Albums Chart» (en anglès). Theofficialcharts.com. [Consulta: 30 març 2012].
* ↑ «Billboard 200» (en anglès). Billboard.com. [Consulta: 30 març 2012].

## Enllaços externs

* Mylo Xyloto a Discogs (anglès)
* Mylo Xyloto a Metacritic (anglès)